
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κύρωση τμήματος του υφιστάμενου δικτύου 
κοινοχρήστων χώρων σύμφωνα με το άρθρο 35 
του Ν. 3937/2011 (ΦΕΚ60/Α/31 -3-2011) ως ισχύει, 
εντός των ορίων του οικισμού «Δρυός» της Δ. Κ. 
Μάρπησσας στη θέση «Φίδα -Δρυός» Δήμου Πά¬ 
ρου, νήσου Πάρου Ν. Κυκλάδων. 

2 Χαρακτηρισμός ως διατηρητέας της κύριας (νοτι¬ 
οδυτικής) και πλευρικής (νοτιοανατολικής) όψης 
διωρόφου και ισόγειου σε επαφή κτηρίου, φερό- 
μενης ιδιοκτησίας ΟΤΕ ΑΚΙΝΗΤΑ Α.Ε., που βρίσκο¬ 
νται επί της οδού Εμμ. Εμπειρικού 3, στον οικισμό 
Γαύριο του Δήμου Άνδρου, της νήσου Άνδρου και 
καθορισμός ειδικών όρων και περιορισμών δόμη¬ 
σης αυτών. 


ΑΠΟΦΑΣΕΙΣ 

Αριθμ. 53445 _ (1) 

Κύρωση τμήματος του υφιστάμενου δικτύου 
κοινοχρήστων χώρων σύμφωνα με το άρθρο 35 
του Ν. 3937/2011 (ΦΕΚ60/Α/31 -3-2011) ως ισχύ¬ 
ει, εντός των ορίων του οικισμού «Δρυός» της Δ. 
Κ. Μάρπησσας στη θέση «Φίδα -Δρυός» Δήμου 
Πάρου, νήσου Πάρου Ν. Κυκλάδων. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν.δ./17-7-1923 (ΦΕΚ 228/Α/ 
16.8.1923) «Περί σχεδίων πόλεων, κωμών και συνοικι¬ 
σμών του Κράτους και οικοδομής αυτών» ως ισχύει. 

2. Τις διατάξειςτου Ν. 3852/04.06.2010 "Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης - Πρόγραμμα Καλλικράτης", ΦΕΚ 87/Α707.06.2010 
και ειδικότερα το άρθρο 280 αυτού. 

3. Τις διατάξειςτου Π.δ. με αριθμ. 143/2010 "Οργα¬ 
νισμός της Αποκεντρωμένης Διοίκησης Αιγαίου", (ΦΕΚ 
236/Α 727.12.2010). 


4. Τις διατάξεις του άρθρου 42 παρ. 5, εδάφιο β του Ν. 
1337/1983 «Επέκταση των πολεοδομικών σχεδίων Οικι¬ 
στική ανάπτυξη και σχετικές ρυθμίσεις» (ΦΕΚ 33/Α/1983) 
ως ισχύει. 

5. Τις διατάξεις του άρθρου 6 του Π.δ./24-4-1985 «Τρό- 
πος καθορισμού ορίων οικισμών της χώρας κ.λπ.» (ΦΕΚ 
181/Δ/1985), ως ισχύει. 

6. Την με αρ. 1828/2008 απόφαση του ΣτΕ. 

7. Τις διατάξεις του άρθρου 35 του Ν. 3937/2011 «Δι¬ 
ατήρηση της βιοποικιλότητας και άλλες διατάξεις» (ΦΕΚ 
60/Α/31-3-2011). 

8. Τις διατάξειςτου άρθρου 42 παρ. 16τουΝ. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπές διατάξεις» (ΦΕΚ 279/Α725-11-2011). 

9. Τη με αριθμ. πρωτ. 39608/14-9-2011 (ΦΕΚ 2200/Β/ 
30-9-2011), απόφαση του ΥΠΕΚΑ, «Έγκριση τεχνικών 
προδιαγραφών.,.για την εφαρμογή του άρθρου 35 του 
Ν. 3937/2011». 

10. Την από 21 -06-2012 Εγκύκλιο 12 της Διεύθυνσης 
Πολεοδομικού Σχεδιασμού του ΥΠΕΚΑ με θέμα: «Οδη¬ 
γίες και διευκρινίσεις για την κύρωση δικτύου κοινοχρή¬ 
στων χώρων». 

11 .Τις διατάξεις του άρθρου 10 Ν. 4164/2013 (ΦΕΚ 
156Α/9-7-2013). 

12. Το με α.π. 5491/31-1-2014 έγγραφο του Πολεο- 
δομικού Σχεδιασμού του ΥΠΕΚΑ με θέμα: «Διαδικασία 
κύρωσης δικτύου κοινοχρήστων χώρων άρθρο 35 του 
Ν. 3937/2011 μεταγραφή συμβολαιογραφικών πράξεων 
παραχώρησης εδαφικών λωρίδων». 

13. Τις διατάξεις του άρθρου 10 παρ. 18α του 
Ν. 4315/14 (ΦΕΚ 269Α/24-12-2014). 

14. Τη με α.π. Τ.Π. οικ. 8007/7-10-1985 (ΦΕΚ128/Δ/ 
26-02-1986) απόφαση Νομάρχη Κυκλάδων «Καθορισμός 
ορίων, όρων και περιορισμών δόμησης του οικισμού 
Δρυός Κοιν. Μάρπησσας Πάρου και κατηγορία αυτού.» 

15. Το με α.π. 18314/08-12-2015 έγγραφο του Τμήμα¬ 
τος Πολεοδομικού Σχεδιασμού και Ελέγχου της Διεύθυν¬ 
σης Πολεοδομικού Σχεδιασμού, Υπηρεσίας Δόμησης και 
Περιβάλλοντος του Δήμου Πάρου με το οποίο διαβιβά¬ 
στηκε στην Υπηρεσία μας ο φάκελος του θέματος με 
συνημμένη την από 08-12-2015 εισήγηση, και τα ανα- 
φερόμενα στην εισήγηση αυτή. 

16. Την με α.π. Α.Δ.Α.35824/19-5-2016 αίτηση του 
Αλέξανδρου Τριτσιμπίδα με την οποία υποβλήθηκαν 
συμπληρωματικά στοιχεία (Τοπογραφικό από 1-2-1990 
του Η. Οικονομόπουλου που αποτυπώνει τα εντός τμή¬ 
ματος οικισμού του Δρυός οικόπεδα, τμήμα του προη¬ 
γούμενου τοπογραφικού με την σφραγίδα της Υπηρε- 
σίαςΤ.Π.-Π.Ε. Ν. Κυκλάδων που εγκρίνει την κατάτμηση 
του εντός οικισμού τμήματος σε 17 άρτια και οικοδο¬ 
μήσιμα οικόπεδα και την θέση των δρόμων που έχουν 
σχεδιαστεί στο Τοπογραφικό, έτερο τοπογραφικό από 
1-2-1990 του ιδίου Η. Οικονομόπουλου που αποτυπώνει 
τα εκτός οικισμού αγροτεμάχια και την μεταξύ αυτών 
δημιουργηθείσα δουλεία οδού , έτερο τοπογραφικό 
από Ιανουάριο 1986 του Ηλία Οικονομόπουλου που 
αποτυπώνει ολόκληρη την κληρονομιαία έκταση των 
κληρονόμων Τριβυζά που περιλαμβάνει τα εντός και 
εκτός οικισμού τμήματα, αντίγραφο της από 20-9-1994 
αγωγής διανομής της κληρονομιαίας έκτασης ενώπιον 
του Πολυμελούς Πρωτοδικείου Νάξου). 

17. Το με α.π. 14511/Α.Φ.2.5/26-2-2016 έγγραφο του 
Γραφείου Γενικού Διευθυντή ΧΩ.Π Ε.ΠΟ. Αποκεντρωμένης 
Διοίκησης Αιγαίου προς ΥΠΕΝ, μετά το 11014/16-2-2016 
(ως επαναλήφθη στο ορθό στις 2-3-2016) έγγραφο της 
Διεύθυνσης ΠΕ.ΧΩ.ΣΧ. Νοτίου Αιγαίου Αποκεντρωμένης 
Διοίκησης Αιγαίου και τα συν/να του (το με α.π. 1481/ 
12-02-2016 έγγραφο της Διεύθυνσης Πολεοδομικού Σχε- 
διασμού , Υπηρεσίας Δόμησης και Περιβάλλοντος του 
Δήμου Πάρου με το οποίο εστάλη το από 15-04-2015 
έγγραφο του γραφείου Νομικής Υποστήριξης Δήμου 
Πάρου κατόπιν του αρ.Υπ. 25/19-3-2015 εγγράφου της 
Διεύθυνσης Πολεοδομικού Σχεδιασμού, Υπηρεσίας Δό¬ 
μησης και Περιβάλλοντος του Δήμου Πάρου προς τη 
Νομική Υπηρεσία Δήμου Πάρου). 

18. Το με α.π. 10867/26-4-2016 έγγραφο του Αυτοτε¬ 
λούς Τμήματος Νομοθ. Πρωτοβουλίας και έργου του 
ΥΠΕΝ (απαντητικό του παραπάνω σχετικού), και τα 
αναφερόμενα σε αυτό. 

19. Το με α.π. 40997/Α.Φ-2.5/7-6-2016 έγγραφο του 
Γραφείου Γενικού Διευθυντή Χωροταξικής και Περιβαλ¬ 
λοντικής Πολιτικής Αποκεντρωμένης Διοίκησης Αιγαίου 

20. Την με α.π. ΑΔΑ 44627/22-6-2016 αίτηση του Αλέ¬ 
ξανδρου Τριτσιμπίδα με επεξηγήσεις και συμπληρωμα¬ 
τικά στοιχεία. 

21 .Το με α.π. ΑΔΑ 45162/24-6-2016 ενημερωτικό ση¬ 
μείωμα του Αλέξανδρου Τριτσιμπίδα με επιπλέον διευ¬ 
κρινίσεις. 

22. Την με α.π. ΑΔΑ 45923/28-6-2016 αίτηση του Αλέ¬ 
ξανδρου Τριτσιμπίδα με συν/νη τη με αριθμ. απόφαση 
46/1995 του Πολυμελούς Πρωτοδικείου Νάξου. 

23. Το γεγονός ότι μετά και τα παραπάνω διευκρινι¬ 
στικά στοιχεία σχετικά (20), (21) και (22) και τον έλεγχο 
της Υπηρεσίας στα νεότερα στοιχεία προκύπτει ότι η 
ζητούμενη κύρωση αφορά τις εντός οικισμού εκτάσεις 
που δεν έχουν σχέση με δουλεία διόδου προκύπτουσα 
σε εκτός οικισμού έκταση , επομένως δεν επηρεάζεται 
από τα (17), (18) και (19) σχετικά. 

24. Το με α.π. 9150/8-7-2016 (α.π. ΑΔΑ 49431/ 
11 -7-2016)έγγραφο της Διεύθυνσης Πολεοδομικού Σχε- 
διασμού, ΥπηρεσίαςΔόμησης και Περιβάλλοντοςτου Δή¬ 


μου Πάρου στο οποίο αναφέρεται ότι δεν υποβλήθηκαν 
ενστάσεις κατά της υπ' αριθμ. πρωτ. 13274/21-9-2015 
Ανακοίνωσης της Διεύθυνσης Πολεοδομικού Σχεδια- 
σμού, Υπηρεσίας Δόμησης και Περιβάλλοντος Δήμου 
Πάρου. 

25. Την από Σεπτέμβριο 14-9-2015 τεχνική Έκθεση 
του Νίκου ΓκουρογιάννηΤοπογράφου ΜηχανικούΤ.Ε. 

26. Τις φωτογραφίες δικτύου κοινοχρήστων Χώρων 
Οικισμού Δρυού και την οριζοντιογραφία περιοχής 
κύρωσης Δικτύου Κοινοχρήστων χώρων (με τις θέσεις 
λήψης φωτογραφιών) 

27. Την υπ' αριθμ. 40/2015 απόφαση Δημοτικού Συμ¬ 
βουλίου Δήμου Πάρου της 24-02-2015 συνεδρίασης, με 
θέμα: «Ενέργειες έναρξης διαδικασίας κύρωσης δικτύ¬ 
ου κοινοχρήστων χώρων σύμφωνα με το άρθρο 35 του 
Ν.3937/2011 για το τμήμα του οικισμού Δρυού της Δ.Κ. 
Μάρπησσας Πάρου». 

28. Την (με α.π.486/19-1-2015 Δήμου Πάρου) αίτηση 
του Τριτσιμπίδα Αλέξανδρου με την οποία αιτείται να 
γίνει η Διαδικασία Κύρωσης Δικτύου Κοινοχρήστων Χώ¬ 
ρων σε τμήμα του οικισμού Δρυού Δήμου Πάρου νήσου 
Πάρου Ν. Κυκλάδων 

29. Την αριθμ. πρωτ. 13274/21-9-2015 Ανακοίνωση 
της Διεύθυνσης Πολεοδομικού Σχεδιασμού, Υπηρεσίας 
Δόμησης και Περιβάλλοντος του Δήμου Πάρου και το 
αποδεικτικό ανάρτησης της ανακοίνωσης στις 22-9-2015 
στον Πίνακα ανακοινώσεων του Δημαρχείου Πάρου και 
το αποδεικτικό ανάρτησης στις 21-10-2015 με το οποίο 
αναρτήθηκε η ανακοίνωση στον ειδικό Πίνακα ανακοι¬ 
νώσεων της Δημοτικής Κοινότητας Μάρπησσας Πάρου. 

30. Τα φύλλα των εφημερίδων «Κυκλαδική» της 
2-10-2015 και «Φωνή της Πάρου» της 26-9-2015, στα 
οποία δημοσιεύθηκε η ανακοίνωση για την κύρωση, της 
Διεύθυνσης Πολεοδομικού Σχεδιασμού, Υπηρεσίας Δό¬ 
μησης και Περιβάλλοντοςτου Δήμου Πάρου. 

31 .Την πράξη παραχώρησης τμήματος οικοπέδου σε 
κοινή χρήση με το υπ' αριθμ. 11.201/15-10-1998 συμ¬ 
βόλαιο του Συμβολαιογράφου κατοίκου Αθηνών Μα¬ 
ρίας ΚΑΒΟΥΡΑ-ΚΑΪΑΦΑ το οποίο μεταγράφηκε την 22α 
Οκτωβρίου 1998 στον τόμο 464 με αύξοντα αριθμό 91 
των βιβλίων Μεταγραφών του Υποθηκοφυλακείου Πά¬ 
ρου, με το οποίο παραχωρήθηκαν τρεις συνεχόμενες 
λωρίδες με εμβαδόν 140μ 2 , 52, 5μ 2 ,185μ 2 με τις οποίες 
εξυπηρετούνται οι ιδιοκτησίες 1,2,3,4,13 που φαίνονται 
στο απόσπασμα ορθοφωτοχάρτη του κτηματολογίου 
(έτος λήψης 2011) αριθμ. σχεδίου 1 σε κλίμακα 1:1000. 
(οδός 1). 

32. Την με αριθμ. 529/5561/13-2-1990 έγκριση κατά¬ 
τμησης του Τμήματος Πολεοδομίας και Πολεοδομικών 
Εφαρμογών Ν.Κυκλάδων στην οποία φαίνονται οι πα- 
ραχωρηθέντες δρόμοι στο από 1-2-1990 Τοπογραφικό 
Διάγραμμα του Μηχανικού Η. Οικονομόπουλου που 
αποτυπώνει τα εντός τμήματος οικισμού του Δρυού 
οικόπεδα και φαίνονται και οι παραχωρημένοι δρόμοι 
οι οποίοι μετεγράφησαν στο Υποθηκοφυλακείο Πάρου 
κατόπιν των παρακάτω αποφάσεων των Δικαστηρίων. 

33. Την απόφαση 60/1997 του Πολυμελούς Πρωτο¬ 
δικείου Νάξου σε συνδυασμό με την 47/1999 έκθεση 
κληρώσεως ακινήτου του Πρωτοδικείου Νάξου και την 

211/1999 απόφαση του Εφετείου Αιγαίου που μεταγρά- 
φηκαν στο υποθηκοφυλακείο Πάρου (Τόμος 495 αρ. 
31) οδεύσεις έμπροσθεν των ιδιοκτησιών 4, 5, 6, 7, 8, 
9, 10, 11, 12, 13, 14,15, 16,17, 18 όπως φαίνονται στο 
απόσπασμα ορθοφωτοχάρτη του κτηματολογίου (έτος 
λήψης 2011) αριθμ. σχεδίου 1 σε κλίμακα 1:1000 (οδός 
2 και οδός 3). 

34. Το γεγονός ότι από τις διατάξεις της παρούσας 
διαπιστωτικής διοικητικής πράξης δεν προκαλείται δα¬ 
πάνη εις βάρος του κρατικού προϋπολογισμού και του 
οικείου ΟΤΑ. 

35. Την με α.π.: οικ. 81434/9157/31-12-2013 απόφαση 
Γ. Γ. με θέμα: «Αναπλήρωση Προϊσταμένου Γενικής Διεύ¬ 
θυνσης Χωροταξικής και Περιβαλλοντικής Πολιτικής της 
Αποκεντρωμένης Διοίκησης Αιγαίου». 

36. Την αριθμ. οικ.45076/5738/02-10-2012 απόφα¬ 
ση Γεν. Γραμματέα ΑΔΑ (ΦΕΚ 3181/Β/29-11-2012) περί 
παροχής εξουσιοδότησης πράξεων και εγγράφων «Με 
εντολή Γενικού Γραμματέα» και ιδιαίτερα το άρθρο 2 τε¬ 
λευταίο εδάφιο παραγράφου Α (περί υπογραφής σχεδί¬ 
ων συνοδών διοικητικών πράξεων). 

37. Το γεγονός ότι με βάση την αριθμ. οικ.45076/ 
5738/02-10-2012 απόφαση Γεν. Γραμματέα Α.Δ.Α. για 
Παροχή Εξουσιοδότησης Πράξεων και Εγγράφων (ΦΕΚ 
3181 /Β/29-11-2012), η υπογραφή της Παρούσης ανήκει 
στον Γενικό Γραμματέα Α.Δ.Α. (τελευταίο εδάφιο άρθρου 
2 αυτής). 

38. Την υπ'αριθμ. 4 της 6-2-2015 πράξη του Υπουργι¬ 
κού Συμβουλίου με θέμα: «Αποδοχή παραιτήσεων των 
Γενικών Γραμματέων Αποκεντρωμένων Διοικήσεων της 
Χώρας (ΦΕΚ24Α'). 

39. Τις διατάξεις του άρθρου 56 κεφαλ. Γ του 
Ν. 4257/2014 (ΦΕΚ 93/Α/14-04-2014) και τις διατάξεις 
του άρθρου 28 παρ.1 του Ν.4325/2015 (ΦΕΚ 47/Α/ 
11-5-2015). 

Και επειδή 

1. Η αρμοδιότητα κύρωσης δικτύου κοινοχρήστων 


χώρων σε οικισμό με πληθυσμό κάτω των 2000 κατοίκων 
οριοθετημένων κατά τις διατάξεις του Π.δ. 24-4-3.5.1985 
(181 Δ') ανήκει στον Γενικό Γραμματέα Αποκεντρωμέ¬ 
νης Διοίκησης κατά τα οριζόμενα στο άρθρο 35 του 
Ν. 3937/2011 (ΦΕΚ 60/Α') ως ισχύει. 

2. Τα προς κύρωση παραχωρηθέντα εδαφικά τμήματα 
θεωρούνται κατάλληλα δεδομένου ότι συνδέονται με το 
υφιστάμενο δίκτυο κοινοχρήστων χώρων, αποφασίζουμε: 

Την κύρωση τμήματος του υφιστάμενου δικτύου 
κοινοχρήστων χώρων σύμφωνα με το άρθρο 35 του 
Ν. 3937/2011 (ΦΕΚ 60/Α/31-3-2011) ως ισχύει, εντός 
των ορίων του οικισμού «Δρυός» της Δ. Κ. Μάρπησσας 
(εντός τμήματος του οικισμού) στη θέση «Φίδα-Δρυός» 
Δήμου Πάρου, νήσου Πάρου Ν. Κυκλάδων, όπως αυτό 
αποτυπώνεται στη με χρονολογία Νοέμβριος 2015 και 
κλίμακα 1:1000 οριζοντιογραφία (ΟΡΘΟΦΩΤΟΧΑΡΤΗ) 
του Νικόλαου Γκουρογιάννη Πτυχιούχου Τοπογράφου 
Μηχανικού Τ.Ε., και συγκεκριμένα δρόμου 1 όπως αυτός 
περιγράφεται και αποτυπώνεται με τα σημεία κορυφών 
Α, Γ, Δ, Ζ που συνδέεται με υπάρχον δίκτυο, δρόμου 2 με 
σημεία κορυφών Δ,Ε, και δρόμου 3 με σημεία κορυφών 
Α,Β, που συνδέονται με το δρόμο 1 που συνδέεται με 
υπάρχον δίκτυο, η οποία θεωρείται-υπογράφεται από 
τον Αναπληρωτή Γενικό Διευθυντή Χωροταξικής και 
Περιβαλλοντικής Πολιτικής της Αποκεντρωμένης Διοί¬ 
κησης Αιγαίου και αποτελεί ανασπόσπαστο τμήμα της 
παρούσας απόφασης. 

2. Η ισχύς της απόφασης αρχίζει από την δημοσίευσή 
της, στην Εφημερίδα της Κυβερνήσεως. 

Η απόφαση αυτή και ο συνοδεύων Ορθοφωτοχάρτης, 
να δημοσιευθούν στην Εφημερίδα της Κυβερνήσεως. 

Πειραιάς, 26 Ιουλίου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΟΣ ΘΕΟΔΩΡΙΔΗΣ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

Χαρακτηρισμός ως διατηρητέας της κύριας (νοτι¬ 
οδυτικής) και πλευρικής (νοτιοανατολικής) όψης 
διωρόφου και ισόγειου σε επαφή κτηρίου, φερό- 
μενης ιδιοκτησίας ΟΤΕ ΑΚΙΝΗΤΑ Α.Ε., που βρί¬ 
σκονται επί της οδού Εμμ. Εμπειρικού 3, στον 
οικισμό Γαύριο του Δήμου Άνδρου, της νήσου 
Άνδρου και καθορισμός ειδικών όρων και περι¬ 
ορισμών δόμησης αυτών. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του Ν. 4067/2012 «Νέος Οικοδομικός 
Κανονισμός» (ΦΕΚ 79/Α/2012) και ειδικότερα το άρθρο 
6, παρ. 3α αυτού, όπως τροποποιήθηκε με το άρθρο 48 
παρ. 2 του Ν. 4178/2013 «Αντιμετώπιση της Αυθαίρετης 
Δόμησης - Περιβαλλοντικό Ισοζύγιο και άλλες διατάξεις» 
(ΦΕΚ 174/Α/8-8-2013). 

2. Τις διατάξεις των άρθρων 26 (παρ.2) και 27 (παρ.2) 
του Ν. 4030/2011 «Νέος τρόπος έκδοσης αδειών δόμη¬ 
σης, ελέγχου κατασκευών και λοιπές διατάξεις» (ΦΕΚ 249/ 
Α/25-11-2011), όπως συμπληρώθηκαν με τις παρ. 6 και 7 
του άρθρου 49, του Ν.4178/2013 (ΦΕΚ174/Α/8-8-2013) 
αντίστοιχα. 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του Π. δ/τος 63/2005 (Α'98). 

4. Το υπ' αριθ. 1/86 Π.δ. "Καθορισμός αρμοδιοτήτων 
Υπουργείου Αιγαίου" (ΦΕΚ 1/Α/15-1 -1986) και ειδικότερα 
τα άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε μετο 326/2000 Π.δ. (ΦΕΚ 276/Α/13-6-2000) 
και ειδικότερα το άρθρο 2 αυτού. 

5. Το Π.δ. 205/2007 (ΦΕΚ 231/Α/19-9-2007) «Συγχώ¬ 
νευση Υπουργείων». 

6. Το Π.δ. 215/2007 (ΦΕΚ 241 /Α/25-10-2007) «Σύσταση 
Γενικών Γραμματειών στο Υπουργείο Εσωτερικών και στο 
Υπουργείο Εμπορικής Ναυτιλίας, Αιγαίου και Νησιωτικής 
Πολιτικής». 

7. Το άρθρο 1 του Ν.4150/2013 (ΦΕΚ 102/Α/29-4-2013) 
«Ανασυγκρότηση του Υπουργείου Ναυτιλίας και Αιγαίου 
και άλλες διατάξεις». 

8. Το Π.δ. 103/2014 (ΦΕΚ 170/Α/28-8-2014) «Οργανι¬ 
σμός Υπουργείου Ναυτιλίας και Αιγαίου» και ειδικότερα 
το άρθρο 71 αυτού όπως ισχύει. 

9. Το άρθρο 2 του Π.δ. 70/2015, (ΦΕΚ 114/Α/2015) 
«Ανασύσταση του Υπουργείου Ναυτιλίας και Αιγαίου 
και μετονομασία του σε Υπουργείο Ναυτιλίας και Νη¬ 
σιωτικής Πολιτικής». 

10. Την υπ’ αριθ. 1000.0/35289/5-11-2015 απόφαση 
του Υπουργού Ναυτιλίας και Νησιωτικής Πολιτικής «Με¬ 
ταβίβαση αρμοδιοτήτων και δικαιώματος υπογραφής 
«Με εντολή Υπουργού» στο Γενικό Γραμματέα Υπουργεί¬ 
ου Ναυτιλίας και Νησιωτικής Πολιτικής και σε υπηρεσι¬ 
ακά όργανα του Υπουργείου Ναυτιλίας και Νησιωτικής 
Πολιτικής» (ΦΕΚ 2582/Β/1 -12-2015) και ειδικότερα το 
άρθρο 40, παρ. 34 αυτού. 

11. Την υπ’ αριθ. 8555/27-11-1990 κοινή απόφαση 
των Υπουργών Προεδρίας της Κυβέρνησης και Αιγαίου 


"Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του Ν. 1892/1990" (ΦΕΚ 741 /Β/ 
29-11-1990). 

12. Το με αρ. πρωτ. 10/16-1-2008 διαβιβαστικό έγγρα¬ 
φο της Διεύθυνσης Πολεοδ/κού Σχεδιασμού,Τμήμα Πα¬ 
ραδοσιακών Οικισμών του Υ.ΠΕ.ΧΩ.Δ.Ε., με συνημμένο 
φάκελο στοιχείων από το Πολεοδομικό Γραφείο Άνδρου, 
με θέμα «Κατεδάφιση Διώροφου Λιθόκτιστου Κτίσματος 
και Ισογείου Βοηθητικού Κτίσματος», προκειμένου να 
εξεταστεί ο χαρακτηρισμός ως διατηρητέου, κτηρίου φε- 
ρόμενης ιδιοκτησίας ΟΤΕ Ε5ΤΑΤΕ, που βρίσκεται επί της 
οδού Εμμ. Εμπειρικού 3 στον οικισμό Γαύριο του δήμου 
Άνδρου, της νήσου Άνδρου και το οποίο έλαβε τον αρ. 
πρωτ. 781/25-1-2008 της Γενικής Γραμματείας Αιγαίου 
και Νησιωτικής Πολιτικής του Υπουργείου Εμπορικής 
Ναυτιλίας, Αιγαίου και Νησιωτικής Πολιτικής. 

13. Την από 4-8-2015 αιτιολογική έκθεση του Τμήματος 
Διατηρητέων Κτιρίων και Φυσικού Κάλλους του Υπουρ¬ 
γείου Οικονομίας, Υποδομών, Ναυτιλίας και Τουρισμού, 
η οποία κοινοποιήθηκε στην ενδιαφερόμενη εταιρεία 
ΟΤΕ ΑΚΙΝΗΤΑ Α.Ε. και την Υπηρεσία Δόμησης του Δήμου 
Άνδρου με το υπ' αριθ. 4132.12-1 /5298/2014/4-8-2015 
έγγραφο της Υπηρεσίας μας. 

14. Την από 31 -8-2015 απάντηση της ενδιαφερόμενης 
εταιρείας ΟΤΕ ΑΚΙΝΗΤΑ Α.Ε., διαμέσου της αρχ. μηχανι¬ 
κού Χαλκίδου Σοφίας (Εγνατία Μελετητική), με την οποία 
διατυπώθηκαν αντιρρήσεις επί της από 4-8-2015 αιτιο- 
λογικής έκθεσηςτης Διεύθυνσης Περ/ντος της Γ.Γ.Α.Ν.Π. 
και η οποία έλαβε αρ. πρωτ. 2577/3-9-2015 της Γ.Γ.Α.Ν.Π. 
του Υπουργείου Οικονομίας, Υποδομών, Ναυτιλίας και 
Τουρισμού. 

15. Την από 23-5-2016 Απάντηση-Παρατηρήσεις στις 
ΑντιρρήσειςτουΤμήματοςΔιατηρητέων Κτιρίων και Φυ¬ 
σικού Κάλλους της Διεύθυνσης Περ/ντος της Γ.Γ.Α.Ν.Π. 
του Υπουργείου Ναυτιλίας και Νησιωτικής Πολιτικής. 

16. Την από 3-6-2016 Εισηγητική Έκθεση τουΤμήματος 
Διατηρητέων Κτηρίων και Φυσικού Κάλλους της Διεύ¬ 
θυνσης Περ/ντος της Γ.Γ.Α.Ν.Π. του Υπουργείου Ναυτιλίας 
και Νησιωτικής Πολιτικής προς το Κεντρικό Συμβούλιο 
Αρχιτεκτονικής Αιγαίου (ΚΕ.Σ.Α.Α.) του Υπουργείου Ναυ¬ 
τιλίας και Νησιωτικής Πολιτικής, με συνημμένο τον φά¬ 
κελο του θέματος, η οποία διαβιβάστηκε με το αρ. πρωτ. 
4132.12-1 /2577/2015/3-6-2016 έγγραφο της Υπηρεσίας 
μας. 

17. Το από 30-6-2016/θέμα 15° απόσπασμα πρακτικού 
της2ηςσυνεδρίασηςτου Κεντρικού Συμβουλίου Αρχιτε¬ 
κτονικής Αιγαίου (ΚΕ.Σ.Α.Α.) του Υπουργείου Ναυτιλίας 
και Νησιωτικής Πολιτικής, το οποίο διαβιβάστηκε στην 
Υπηρεσία μας με το αρ. πρωτ. 31/30-6-2016 έγγραφο του 
ΚΕ.Σ.Α. Αιγαίου και έλαβε τον αρ. πρωτ. 2123/4-7-2016 
της Γ.Γ.Α.Ν.Π. του Υπουργείου Ναυτιλίας και Νησιωτικής 
Πολιτικής. Σύμφωνα με το παραπάνω πρακτικό, τα μέλη 
του Συμβουλίου ομόφωνα εγκρίνουν τον χαρακτηρισμό 
ως διατηρητέας της κύριας (νοτιοδυτικής) και πλευρι¬ 
κής (νοτιοανατολικής) όψης διωρόφου και ισόγειου σε 
επαφή κτηρίου, φερόμενης ιδιοκτησίας ΟΤΕ ΑΚΙΝΗΤΑ 
Α.Ε., που βρίσκονται επί της οδού Εμμ. Εμπειρικού 3, 
στον οικισμό Γαύριο του Δήμου Άνδρου, της νήσου Αν- 

δρου και τον καθορισμό ειδικών όρων και περιορισμών 
δόμησης αυτών, όπως αυτοί διατυπώνονται στην από 
23-5-2016 Απάντηση στις Αντιρρήσεις της Διεύθυνσης 
Περ/ντος της Γ.Γ.Α.Ν.Π. και σύμφωνα με την εισήγηση 
της Υπηρεσίας. 

18.Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέα η κύρια (νοτιοδυτι¬ 
κή) και πλευρική (νοτιοανατολική) όψη διωρόφου κτηρί¬ 
ου και ισόγειου προσκτίσματος, φερόμενης ιδιοκτησίας 
ΟΤΕ ΑΚΙΝΗΤΑ Α.Ε., που βρίσκονται επί της οδού Εμμ. 
Εμπειρικού 3, στον οικισμό Γαύριο του Δήμου Άνδρου, 
της νήσου Άνδρου, όπως σημειώνεται στο σχετικό τοπο- 
γραφικό διάγραμμα της αρχιτέκτονος μηχανικού Χαλ- 
κίδου I. Σοφία, σε κλίμακα 1:200, που θεωρήθηκε από 
τον Προϊστάμενο της Διεύθυνσης Περιβάλλοντος της 
Γενικής Γραμματείας Αιγαίου και Νησιωτικής Πολιτικής 
του Υπουργείου Ναυτιλίας και Νησιωτικής Πολιτικής 
με την αριθ. πρωτ. 4132.12-1/2123/2016 πράξη του και 
που συνοπτικό του αντίγραφο δημοσιεύεται με την πα¬ 
ρούσα απόφαση, επειδή : α) αφενός, οι κύριες, προς τα 
νοτιοδυτικά, όψεις των δύο κτηρίων (διωρόφου κτηρίου 
και ισόγειου προσκτίσματος) αποτελούν αδιαίρετο σύ¬ 
νολο της πρόσοψης επί της οδού Εμμ. Εμπειρικού και 
παρουσιάζουν αξιόλογα τυπολογικά χαρακτηριστικά 
της παραδοσιακής νεοκλασσικής αρχιτεκτονικής του 
τόπου, β) αφετέρου, οι πλευρικές, προς τα νοτιοανατο¬ 
λικά, ελεύθερες όψεις του διωρόφου κτηρίου και του 
ισόγειου προσκτίσματος, μετά του μεταξύ τους δώμα¬ 
τος, στοιχειοθετούν την ογκοπλαστική ανάπτυξη του 
κτηρίου στις αρχές του 20ου αιώνα, με την λειτουργική 
διεύρυνση της εισόδου του διωρόφου κτηρίου διαμέσου 
του προσκτίσματος, φέρουν και τεκμηριώνουν αξιόλογα 
μορφολογικά χαρακτηριστικά των χαρακτηριζομένων 
ως διατηρητέων όψεων του κτηρίου. 

2. Στις χαρακτηριζόμενες ως διατηρητέες όψεις, απα¬ 
γορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών τους στοι¬ 
χείων. 

3. Επιβάλλεται η πλήρης αποκατάσταση της κύριας 
(νοτιοδυτικής) και της πλευρικής (νοτιοανατολικής) 
όψης του διωρόφου και του προσκείμενου ισόγειου 
κτηρίου, ως προς τα τυπολογικά και μορφολογικά τους 
στοιχεία, όπως αυτά περιγράφονται στην από 4-8-2015 
αιτιολογική έκθεση της Διεύθυνσης Περιβάλλοντος της 
Γ.Γ.Α.Ν.Π., σώζονται επί του κτηρίου και τεκμηριώνονται 
φωτογραφικά, ήτοι το σύνολο των επιχρισμάτων των 
λιθοδομών των όψεων, του στηθαίου του ισόγειου προ¬ 
σκτίσματος, των πλευρικών παραστάδων, του γείσου της 
στέγης, των πλαισίων των ανοιγμάτων και επιβάλλεται 
η συμπλήρωση τους όπου απαιτείται, προκειμένου να 
ικανοποιηθεί η επιταγή της συμμετρίας η οποία χαρα¬ 
κτηρίζει την παραδοσιακή νεοκλασική αρχιτεκτονική. Ει¬ 
δικά για την πλευρική (νοτιοανατολική) ισόγεια όψη του 


ισόγειου κτηρίου, επιτρέπεται η αφαίρεση των νεότερων 
οπτοπλινθοδομών μεταξύ των λιθόκτιστων πεσσών και 
η αντικατάσταση τους με επιχρισμένη λιθοδομή. 

4. Επιβάλλεται η πλήρης διάνοιξη και αποκατάστα¬ 
ση των δύο προς νότο θυρών του ισογείου της κύριας 
(νοτιοδυτικής) όψης του διωρόφου, οι οποίες όπως 
τεκμηριώνεται είχαν παλαιότερα εν μέρει σφραγισθεί. 
Η αποκατάσταση των κουφωμάτων θα ακολουθεί τα 
πρότυπα των παρακείμενων θυρών του ισογείου του 
διώροφου κτηρίου. Επιβάλλεται η αποκατάσταση του 
δύο θυρόφυλλων της κεντρικής εισόδου του ορόφου, 
επί της νοτιοδυτικής όψης με ξύλινα, ανάλογης τυπο¬ 
λογίας, όπως και η αποκατάσταση ή αντικατάσταση 
του μικρού μεταλλικού στεγάστρου άνωθεν αυτής. 
Επιβάλλεται η αποκατάσταση ή αντικατάσταση όπου 
απαιτείται, των κουφωμάτων όλων των ανοιγμάτων με 
νέα ξύλινα, σύμφωνα με τα τυπολογικά χαρακτηριστικά 
κάθε ορόφου. 

5. Επιτρέπεται η κατασκευή δύο μικρών εξωστών με 
φουρούσια, στις θέσεις και το μέγεθος που ορίζονται 
από τα ανοίγματα του ορόφου (εξωστόθυρες) και τα 
υφιστάμενα ίχνη στήριξής τους επί της λιθοδομής της 
κύριας (νοτιοδυτικής) όψης του διώροφου κτηρίου, προ¬ 
κειμένου να ανασυνταχθεί η αρχική μορφή της όψης, 
σύμφωνα με την τυπολογία των παραδοσιακών νεοκλα¬ 
σικών κτηρίων του νησιού και μετά την έγκριση σχετικής 
μελέτης από τα αρμόδια όργανα. 

6. Επιτρέπεται η αποκατάσταση της απόληξης με 
ακροκέραμα επί της κύριας νοτιοδυτικής όψης του δι¬ 
ώροφου κτηρίου και επιτρέπεται η ανακατασκευή της 
ξύλινης κεραμοσκεπής στέγης του διωρόφου. 

7. Επιτρέπεται η επισκευή, η ενίσχυση του φέροντα 
οργανισμού των χαρακτηριζομένων ως διατηρητέων 
όψεων, καθώς και επεμβάσεις για λειτουργικούς λόγους 
στο εσωτερικό του ισογείου τμήματος στα νοτιοανα¬ 
τολικά, εφόσον δεν αλλοιώνεται ο αρχιτεκτονικός τους 
χαρακτήρας. 

8. Επιτρέπεται η προσθήκη κτηριακού όγκου κατ' επέ¬ 
κταση προς τα βορειοανατολικά των χαρακτηριζομένων 
ως διατηρητέων όψεων. 

9. Για οποιαδήποτε οικοδομική εργασία επί των χα¬ 
ρακτηρισμένων ως διατηρητέων όψεων και στον πε¬ 
ριβάλλοντα χώρο τους, καθώς και για την τοποθέτηση 
επιγραφών απαιτείται η σύμφωνη γνώμη των αρμοδίων 
οργάνων. 

10. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 19 Ιουλίου 2016 

Με εντολή Υπουργού 

Ο Γενικός Γραμματέας Αιγαίου και 

Νησιωτικής Πολιτικής 

